VSA en Kuba open nuwe ambassadesFoto: U.S. Department of State/Facebook Albei regerings het ooreengekom om ambassades in mekaar se lande te open – in Havana en Washington. Pres. Barack Obama van die VSA sal dit vandag amptelik aankondig waarna geskikte ambassadeurs aangewys sal word. Die VSA het Kuba amptelik van die terrorismelys afgehaal en in April 2015 het Kuba se kommunistiese staatshoof, Raul Castro, met Obama in ŉ direkte gesprek getree in Panama-stad tydens die Amerikaanse spitsberaad. Die VSA se skerp handelsverbod teen Kuba is nog steeds van toepassing, maar daar is duidelike tekens dat die twee lande wel verdere toenadering tot mekaar soek.